kardosdrur/scandi-wiki huggingface dataset:
Christian Schøller (1706-1778)

Christian Casparsen Schøller (16. maj 1706 i Christiania – 4. april 1778 på Margård) var en dansk godsejer og officer.

Han var søn af oberst Caspar Schøller, blev kadet 1719, kornet ved 2. fynske Rytterregiment 1729 og løjtnant 1731. I konduitelisterne for 1731 siges der om ham, at han er en god officer, flittig, og har anlagt sin tid vel. Schøller blev ritmester 1734, blev generaladjutant-løjtnant hos general Adolph von Neuberg, som var brigadechef ved tropperne i engelsk tjeneste 1741 og major samme år. I konduitelisterne for 1745 betegnes han: "klein Statur, guter exterieur, guter und regulierter Lebensart, kein Laster ergeben, von recht guten und hurtigen Begriff, appliciert sich mit Fleisz und ist activ, so wie mir noch bekannt in dieser function sehr bequem".

Schøller blev oberstløjtnant 1747, oberst 1757 og var under mobiliseringen 1758-63 chef for regimentet. Han fik afsked som generalmajor 1765. I konduitelisterne for 1764, hvori han siges at være født i Christiania, hedder det: "ein Officier von vielen Meriten, welcher des Königs Dienst aus keinem andern Interesse thut als die Ehre".

Han blev gift 3. januar 1749 på Kronborg med Ebba Ovidia Grüner (2. maj 1720 i København - 12. november 1793 i Odense), datter af general Gustav Grüner. Ved svigerfaderens død 1763 arvede han Margård med hartkorn i alt 447 tønder, 2 skæppe, 1 fjerdingkar og 22/8 album, og 1770 købte han Søholm med gods og to kirker, hvilken han imidlertid atter solgte efter et par års forløb.

Portrætmalerier af ham og hans hustru findes (eller har fandtes?) på Margård.

Litteratur 
Om hans virksomhed som godsejer, se K. Hansen, Danske Ridderborge, 1876.

Kilder 
Danmarks Adels Aarbog 1922.
Personalhistorisk Tidsskrift, 5 (1890).

Christian 1
Godsejere fra Danmark
Personer fra Oslo
Generalmajorer fra Danmark
Danskere i 1700-tallet
Kavaleriofficerer fra Danmark
Personer fra Fyn
Alauda

Alauda er en slægt af fugle i lærkefamilien, der omfatter tre arter udbredt i Eurasien samt på Kap Verde. Fra Danmark kendes arten sanglærke.

Arter 
De tre arter i slægten Alauda
 Sanglærke, Alauda arvensis
 Lille sanglærke, A. gulgula
 Razolærke, A. razae, fra Kap Verde

Kilder og eksterne henvisninger 
 Danske navne på alverdens FUGLE Arkiveret version fra juli 2013. 
 Gill, F & D Donsker (Eds). 2015. IOC World Bird List (v 5.1). . Arkiveret

Lærker
Galerida

Galerida er en slægt af fugle i lærkefamilien, der omfatter syv arter udbredt i Afrika og Eurasien. Fra Danmark kendes den nu sjældne toplærke.

Arter 
De syv arter i slægten Galerida
 Toplærke, Galerida cristata
 Algiertoplærke, G. macrorhyncha
 Theklalærke, G. theklae
 Malabarlærke, G. malabarica
 Devatoplærke, G. deva
 Sollærke, G. modesta
 Kaptoplærke, G. magnirostris

Kilder og eksterne henvisninger 
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). . Arkiveret

Lærker
Eremophila (fugl)

Eremophila er en slægt af fugle i lærkefamilien, der omfatter to arter udbredt i Amerika, Afrika og Eurasien. Fra Danmark kendes arten bjerglærke som trækgæst.

Arter 
De to arter i slægten Eremophila:
 Bjerglærke, Eremophila alpestris
 Ørkenbjerglærke, E. bilopha

Kilder og eksterne henvisninger 
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). . Arkiveret

Lærker
Thecodont

Thecodont (af gr. theke 'dække, hylster' og odous 'tand', gen. odontos) er en ikke-naturlig slægtskabsgruppe af krybdyr inden for Archosauria. De fandtes fra Sen Perm til sidst i Trias (250-210 mio. år før nu) og udgør en stamgruppe til nulevende krokodiller og disses fossile slægtninge, pterosaurer (flyveøgler) og dinosaurer. Navnet hentyder til, at tænderne sidder i enkelte gruber i kæberne og ikke blot på knoglen som hos Lepidosauria (fx den nulevende tuatara).
 
Ligesom krokodiller havde flere grupper forbenede plader langs ryggen, hos visse udviklet til et veritabelt panser, og de fleste former var firbenede landdyr. Rauisuchierne, der er beslægtede med moderne krokodiller, udviklede opret gang uafhængigt af dinosaurerne, ved at bækkenet udviklede en kam, der hang ud over lårbenets hoved; et meget usædvanligt arrangement. På nær visse aetosaurer, fx Stagonolepis (220 mio. år før nu), der nok mest åd planter, var thecodonterne formentlig kødædere.

Dinosaurer
Stand-still-periode

Stand-still-periode er et juridisk begreb i EU-retten.
 
En Stand-still-periode er en periode på mindst ti kalenderdage, som følger umiddelbart efter informationsgivningen om vinderen i en licitation, som er udbudt igennem  EU's »Official Journal of the European Union«, før kontrakten bliver underskrevet med vinderen.
 
Formålet er at give taberne mulighed for at gøre indvendinger før kontrakten underskrives mellem vinderen og udbyderen.
 
Stand-still-perioden kaldes i EU-retten for »Alcatel mandatory Standstill period« efter en par afgørelser i EU-domstolen vedrørende selskabet Alcatel (sagen C-81/98).

Eksterne kilder/henvisninger
Revised guidance note on the 10-day mandatory standstill period for public sector contracts Policy and Standards Division, OGC
Januar 2008

EU
Archosaurer

Archosaurer (Archosauria) er en gruppe af diapside amnioter, der har slægtninge frem til vor tid blandt fugle og krokodiller.

Allerede i kultiden (350-290 mio. år siden) var de amniote landhvirveldyr delt i tre grupper, anapsider, synapsider og diapsider. 

Archosaurerne indeholder de fælles forfædre til alle nulevende fugle og krokodiller. Den inkluderer to hovedgrupper: Pseudosuchia, som inkluderer krokodiller og deres uddøde slægtninge, og avemetatarsalia, som inkluderer alle fugle og deres uddøde slægtninge (også de ikke-flyvende dinosaurer og pterosaurer).

Se også 
 Archosaurus
Christian Schøller (stænderdeputeret)

Christian Schøller (10. august 1791 i Aalborg – 30. december 1858 i Odense) var en dansk godsejer, officer og politiker, bror til Georg Schøller og far til C.E.A. Schøller.

Han var søn af kaptajn, karakteriseret major, senere oberst i landeværnet, kammerjunker Caspar Schøller (21. juni 1756 – 29. marts 1808) og Mette Henriette Münster (16. juli 1773 – 19. november 1855). Da fædrenehjemmet tidlig blev opløst, blev Schøller og en yngre broder adopterede af den barnløse farbroder, generalmajor Gustav Grüner Schøller til Margård på Fyn. Han døde i 1810, og godset blev bestyret af enken i nogle år. I 1821 overtog Christian Schøller Margård efter sin tante.

Indtil da havde Schøller haft en militær karriere. Han blev kadet 1803, fik officersanciennitet 1806, kornet i Fynske Regiment lette Dragoner 1807 efter under Københavns bombardement at have forrettet tjeneste ved Studenterkorpset. Schøller blev 1808 sekondløjtnant og allerede 1809 sekondløjtnant, deltog med sit regiment i træfningen ved Sehested 1813, blev kammerjunker 1814 og ritmester samme år. Han fik majors anciennitet 1831, blev major og eskadronchef 1839 og Ridder af Dannebrog 1840. 1842 fik han afsked som oberstløjtnant.

Schøller var stænderdeputeret 1842 og 1846 og blev 1846 kammerherre og 1858 dekoreret med St. Helena Medaillen. 

Han blev gift i Altona i svigerfaderens hus 4. juli 1832 med Emma Juliane Reimers (21. august 1812 i Altona - 18. marts 1889 på Margård), datter af skibsmægler Hans Reimers og dennes anden hustru Anna født Busch.

Han er begravet på Søndersø Kirkegård.

Kilder 
Personalhistorisk Tidsskrift, 5 (1890).

Christian 2
Godsejere fra Danmark
Kammerherrer fra Danmark
Kavaleriofficerer fra Danmark
Stænderdeputerede fra Østifterne
Danskere i 1800-tallet
Personer fra Fyn
Personer fra Aalborg
Personer i Napoleonskrigene fra Danmark-Norge
Riddere af Dannebrog
Modtagere af Sankt Helena-medaljen
Distrikter i Aserbajdsjan

Aserbajdsjan er opdelt i 59 distrikter (rayonlar) og 11 byer (şəhərlər). Den autonome republik Nakhitjevan (Naxçıvan Muxtar Respublikası) består af 7 distrikter og en by.

Distrikter i Aserbajdsjan 
 Abşeron
 Ağcabədi
 Ağdam 
 Ağdaş
 Ağstafa
 Ağsu
 Ali Bayramlı  (by)
 Astara 
 Baku (by)
 Balakən
 Bərdə 
 Beyləqan 
 Biləsuvar 
 Cəbrayıl
 Cəlilabab
 Daşkəsən
 Dəvəçi 
 Füzuli 
 Gədəbəy
 Gandja (by)
 Goranboy
 Göyçay 
 Hacıqabul 
 İmişli 
 İsmayıllı 
 Kəlbəcər 
 Kürdəmir 
 Laçın 
 Lənkəran (distrikt)
 Lənkəran (by)
 Lerik 
 Masallı 
 Mingəçevir (by)
 Naftalan (by)
 Neftçala 
 Oğuz 
 Qəbələ
 Qax
 Qazax
 Qobustan 
 Quba 
 Qubadlı
 Qusar 
 Saatlı
 Sabirabad
 Şəki (distrikt) 
 Şəki (by)
 Salyan 
 Şamaxı 
 Şəmkir 
 Samux 
 Siyəzən 
 Sumqayıt (by) 
 Şuşa (distrikt)
 Şuşa (by)
 Tərtər
 Tovuz
 Ucar 
 Xaçmaz 
 Xankəndi (by)
 Xanlar
 Xızı 
 Xocalı 
 Xocavənd 
 Yardımlı
 Yevlax (distrikt)
 Yevlax (by)
 Zəngilan 
 Zaqatala 
 Zərdab

Distrikter i Nakhitjevan 
 Babək 
 Culfa 
 Kəngərli 
 Nakhitjevan (by)
 Ordubad
 Sədərək 
 Şahbuz 
 Şərur
Manchester United F.C. sæson 2013-14

2013-14 sæsonen vil blive Manchester United F.C.s 22. sæson i Premier League, og nummer 39. gang i træk i den bedste engelske fodboldrække. 

Det vil blive David Moyes' første sæson som manager for Manchester United F.C., efter at Alex Ferguson stoppede som manager efter sæsonen 2012-13. 

I UEFA Champions League har de chancen for at vinder deres 4. titel. De går ind i gruppespillet.

Opstart og venskabskampe
United ville starte deres 2013-14 sæson med en global tur, hvor de rejser til Thailand for første gang siden 2001, Australien for første gang siden 1999, Japan for første gang siden 2008, og Hong Kong for første gang siden 2005. 

På vejen tilbage fra Hong Kong, vil holdet stoppe i Sverige, for at spille mod AIK d. 6. august, hvorefter de returnere til England, hvor de skal spille Rio Ferdiands testimonialkamp mod 9. august, for at fejre hans 11 år i klubben.

FA Community Shield

Som Premier League mester, United vil spille FA Community Shield mod vinderen af FA Cuppen, hvilket er Wigan Athletic. Kampen vil blive spillet d. 11. august

Premier League

Kampene for sæsonen 2013-14 blev annonceret d. 19. juni 2013. Klubben vil begynde sæsonen d. 17 august mod Swansea City. Sæsonen vil slutte d. 14 maj 2014 i en udekamp mod Southampton.

Transfers

Ind

Ud

Referencer 

Manchester United F.C. sæsoner
Bank Street (stadion)

Bank Street, kendt i en periode som Bank Lane, var et multisportstadion i Clayton, Manchester. Det blev for det meste brugt til fodboldkampe. Det var Manchester United F.C.s (kendt på daværende tidspunkt som Newton Heath Football Club) anden hjemmebane, efter de skiftede fra North Road, hvilket de forlod i 1893. Stadionet har en mulig kapacitet på omkring 50.000, men klubben forlod igen stadionet i 1910, hvor de skiftede til det nuværende, Old Trafford.

Referencer 

Bygninger, konstruktioner og anlæg i England
Fodboldstadioner i England
Christian Schøller (1804-1888)

Christian Schøller (17. marts 1804 i Slagelse – 9. juli 1888 på Frederiksberg) var en dansk officer, far til Knud Schøller.

Han var søn af sekondritmester Christian Schøller (1760-1832) og Vibeke Marie Falkenskiold (1778-1831) og fik sekondløjtnants anciennitet 1823, var page hos kongen fra 1823 til 1824, blev samme år sekondløjtnant ved 1. Livregiment og 1834 premierløjtnant. Allerede 1835 blev han kaptajn og regimentskvartermester i samme regiment, 1842 regnskabsfører ved 1. Linjeinfanteribataljon og var fra 1845 til 1874 inspektør ved Garnisonshospitalet (fra 1868 som overintendant). 18. september 1846 blev han Ridder af Dannebrogordenen og 1849 steg han til major og blev 6. oktober 1851 Dannebrogsmand.

Schøller blev 1862 oberstløjtnant og 1866 oberst à la suite i Arméen, 12. juni 1874 Kommandør af 2. grad af Dannebrog. Han var fra 1848 til sin død (ved et ulykkestilfælde) chef for den vestindiske hvervning.

Han blev gift 17. februar 1843 med Mette Margrethe Poulsen (20. september 1824 - 14. september 1880 i København), datter af oberstløjtnant J.M. Poulsen.

Kilder 
Personalhistorisk Tidsskrift, 5 (1890).

Christian 3
Officerer fra Danmark
Kommandører af Dannebrog
Danskere i 1800-tallet
Personer fra Slagelse
Nick Powell

Nicholas Edward "Nick" Powell (født 23. marts 1994 i Crewe, England) er en engelsk fodboldspiller, der til daglig spiller for Wigan Athletic. Han har tidligere spillet i blandt andet Manchester United og Crewe, og har også spillet på diverse ungdomslandshold.

Eksterne henvisninger

Referencer 

Fodboldspillere fra England
Fodboldspillere fra Crewe Alexandra F.C.
Fodboldspillere fra Manchester United F.C.
Fodboldspillere fra Wigan Athletic F.C.
Personer fra Crewe
Alexander Büttner

Alexander Büttner (født 11. februar 1989) er en hollandsk fodboldspiller, der til daglig spiller for Vitesse. Han har tidligere spillet for blandt andet Manchester United i England samt russiske Dynamo Moskva.

Karrierestatistik

Eksterne henvisninger

Referencer 

Fodboldspillere fra Holland
Fodboldspillere fra SBV Vitesse
Fodboldspillere fra Manchester United F.C.
Fodboldspillere fra Dynamo Moskva
Fodboldspillere fra RSC Anderlecht
Gunnar Knudsen (filolog)

Hans Gunnar Knudsen (født 23. marts 1886 i Landsgrav, død 15. september 1952 i Gentofte) var en dansk filolog og stednavneforsker.

Han blev student fra Sorø Akademi i 1905 og cand.mag. i dansk i 1913. Samme år startede han som medhjælper for Stednavneudvalget, blev dets sekretær i 1914 og dets leder (kontorchef) i 1917. Han blev redaktionssekretær ved tidsskriftet Danske Studier i 1914 og redaktør fra 1916. Han var medredaktør af tidsskriftet Fortid og Nutid fra 1920, han var redaktionssekretær fra 1919 og redaktør fra 1921 af J.P. Trap: Danmark (4. udgave), desuden medudgiver af Danmarks gamle Personnavne fra 1929 samt (sammen med Knud Kretzschmer) af det topografiske værk Sydslesvig I. Hedeegnene mellem Angel og Frisland. fra 1933, han var desuden udgiver af den danske oversættelse af Resens atlas fra 1932 samt medredaktør ved Namn och Bygd fra 1943. Han skrev flere artikler først og fremmest om stednavne og stednavneforskning.

1935 blev han Ridder af Dannebrog.

Han er begravet i Slagelse.

Forfatterskab 
 "Hirtshals eller Horsnæs" (Danske Studier 1918)
 "Den danske Stednavneundersøgelse" (Namn och Bygd 1919)
 "Bornholmske Navne paa -løse" (Danske Studier 1922)
 "Udlejre" (Danske Studier 1922)
 "Løt" (Danske Studier 1923)
 "Stednavne" (Salmonsens Konversationsleksikon, 2. udgave, bind XXII)
 "Lidt om sønderjyske Stednavne" (Fortid og Nutid III)
 "Stednavne paa Mols" (Fortid og Nutid V)
 "Lokalhistorie og Stednavnestudium" (Fortid og Nutid VIII)
 "Langeland og Taasing" (Namn och Bygd 1926)
 "En delabialiseret Form af Holt i jyske Stednavne" (Namn och Bygd 1926)
 "Smanke" (Danske Studier 1927)
 "Stednavne i Danelagen" (Danske Studier 1929)
 "Lidt om Stednavne i Nordvestfyn" (Turistforeningens Aarbog 1929)
 "Lidt om Stednavne i Vestsjælland" (Turistforeningens Aarbog 1931)
 "Præpositioner i bornholmske Bebyggelsesnavne" (Studier tilegnede Verner Dahlerup, 1933)
 "Amager" (Namn och Bygd 1933)
 "Gamle Navne paa Kirkejord" (Namn och Bygd 1933)
 Stednavneudvalget gennem 25 Aar (1935)
 "Brudevælte" (Danske Studier 1935)
 "Skiveren" (Danske Studier 1938)
 "Navnestudier" (Danske Studier 1938)
 "Pseudotheofore Stednavne" (Namn och Bygd 1939)
 "Gamle Stednavne i Søllerød Kommune" (Søllerødbogen 1942)
 "Danske Navne paa -um" (Namn och Bygd 1943)
 "Bornholmske Torp-Navne" (Namn och Bygd 1946)
 "Bønderballe" (Namn och Bygd 1948)

Noter

Eksterne henvisninger 
 

Filologer fra Danmark
Kontorchefer fra Danmark
Riddere af Dannebrog
Faglitterære forfattere fra Danmark
Personer i Kraks Blå Bog (afdøde)
Personer i Dansk Biografisk Leksikon
Danskere i 1900-tallet
Topografer fra Danmark
Redaktører fra Danmark
Ángelo Henríquez

Ángelo José Henríquez Iturra (født 13. april 1994 i Santiago, Chile) er en chilensk fodboldspiller, der er ejet af Manchester United, men er udlejet til Dinamo Zagreb i Kroatien.

Karriere 
Han startede sin fodboldkarriere i Universidad de Chile, hvor han spillede fra 2007-2011. Han har også repræsenteret Wigan Athletic og spanske Real Zaragoza.

Referencer

Eksterne henvisninger 

 Ángelo Henríquez på national-football-teams.com
 Ángelo Henríquez på manutd.com

Fodboldspillere fra Chile
Fodboldspillere fra Manchester United F.C.
Fodboldspillere fra Wigan Athletic F.C.
Fodboldspillere fra Real Zaragoza
Fodboldspillere fra Club Universidad de Chile
Fodboldspillere fra Dinamo Zagreb
Personer fra Santiago de Chile
Namn och Bygd

Namn och bygd er et svensk tidsskrift for nordisk stednavneforskning. Det oprettedes i 1913 af Jöran Sahlgren, og med deltagelse af fem forskere fra Sverige, Danmark, Finland og Norge.

Eksterne henvisninger

Namn och Bygd - Tidskrift för nordisk ortnamnsforskning 

Stednavne
Tidsskrifter fra Sverige
Etableret i 1913
Tuemose (Søby Sogn)

Tuemose er en en mose nær Søby og en del af Herremarkerne. Navnet deles med et husmandssted ved mosen, som den dag i dag er renoveret og beboet.

Moser i Danmark
Ærø
Scott Wootton

Scott James Wootton (født 12. september 1991 i Birkenhead, England) er en engelsk fodboldspiller, der til daglig spiller i Milton Keynes Dons. Han spiller mest i det centrale forsvar, men kan også spille som venstre back.

Karriere statistik

Eksterne henvisninger 

Fodboldspillere fra England
Fodboldspillere fra Manchester United F.C.
Fodboldspillere fra Tranmere Rovers F.C.
Fodboldspillere fra Peterborough United F.C.
Fodboldspillere fra Nottingham Forest F.C.
Fodboldspillere fra Leeds United F.C.
Michael Keane

Michael Vincent Keane (født 11. januar 1993 i Stockport, England) er en engelsk fodboldspiller, der spiller for Everton i Premier League. Keane er forsvarsspiller. Han er bror til Will Keane.

Landshold 
Keane repræsenterede Irland på U17-, U18- og U19-landsholdene, mens han også spillede for England på U19 og U21-niveau. Som seniorspiller står Keane (pr. april 2018) noteret for fire kampe for England.

Eksterne henvisninger 

Fodboldspillere fra England
Fodboldspillere fra Manchester United F.C.
Fodboldspillere fra Leicester City F.C.
Fodboldspillere fra Derby County F.C.
Fodboldspillere fra Blackburn Rovers F.C.
Fodboldspillere fra Burnley F.C.
Personer fra Stockport
Brétigny-sur-Orge

Brétigny-sur-Orge er en fransk kommune i departementet Essonne. Byen ligger ca. 28 kilometer syd for Paris. Indbyggerne kaldes Brétignolais.

Eksterne henvisninger 

Kommuner i Essonne
Sam Johnstone

Samuel Luke "Sam" Johnstone (født 25. marts 1993 i Preston, England) er en engelsk fodboldspiller, der til daglig spiller for West Brom.

Referencer

Eksterne henvisninger 
 

Fodboldspillere fra England
Deltagere ved det europæiske mesterskab i fodbold 2020
Fodboldspillere fra Manchester United F.C.
Fodboldspillere fra Oldham Athletic A.F.C.
Fodboldspillere fra Scunthorpe United F.C.
Fodboldspillere fra Walsall F.C.
Fodboldspillere fra Yeovil Town F.C.
Fodboldspillere fra Doncaster Rovers F.C.
Personer fra Preston
F.C.G. Schøller

Frederik Carl Gustav Schøller (28. januar 1825 i Fredericia – 29. november 1911) var en dansk officer og sygehusdirektør.

Han var søn af generalløjtnant Georg Schøller og hustru Magdalene født Staal, blev sekondløjtnant 1843 og premierløjtnant 1848, deltog i de slesvigske krige 1848 og 1864 og blev karakteriseret kaptajn 1850. Schøller var tilforordnet det kgl. danske gesandtskab 1864 ved fredsslutningen i Wien og var kgl. dansk kommissær 1864-65 ved den internationale kommission til bestemmelse af den nye landegrænse samt til fordeling af de adskilte landsdeles hele kommunale formue mm.

Dernæst var Schøller stabschef ved Fyenske Brigade 1867-70, blev oberst 1873 og fik afsked fra Hæren 1885. Han fik så en civil stilling som direktør for Det kgl. Frederiks Hospital og Fødselsstiftelsen 1885-92. Han var Kommandør af 2. grad af Dannebrogordenen og Dannebrogsmand mm.

Han skrev: Forsvaret af Dybbølstillingen i 1864 og Frontstillingscommissionens Virksomhed i 1865, var medarbejder ved J.P. Traps Danmark (særlig Slesvig) og var hovedredaktør af Tidsskrift for Krigsvæsen 1866-69.

Han blev gift 1. gang med Vilhelmine Juliane Augusta baronesse Güldencrone (8. december 1831 i Skanderborg - 23. november 1858 i København), 2. gang med Frederikke Caroline Christiane baronesse Güldencrone (30. oktober 1845 i Nyborg - 2. februar 1868 i Nyborg), døtre af kammerherre, baron, amtsforvalter Christian Güldencrone og hustru født Bardenfleth.

Kilder 

 

F.C.G.
Kommandører af Dannebrog
Personer i Treårskrigen fra Danmark
Personer i den 2. Slesvigske Krig fra Danmark
Embedsmænd fra Danmark
Danskere i 1800-tallet
Personer fra Fredericia
Faglitterære forfattere fra Danmark
Militærhistorikere fra Danmark
Redaktører fra Danmark
Tommy Docherty

Thomas Henderson "Tommy" Docherty (født 24. april 1928 i Gorbals, Glasgow, Skotland, død 31. december 2020), kendt som The Doc, var en skotsk fodboldspiller og manager. Docherty spillede for flere klubber, dog mest i Preston North End. Han repræsenterede Skotland 25 gange i sin spillende karriere. Han formåede at håndtere i alt 13 klubber mellem 1961-1988, samt Skotlands fodboldlandshold. Docherty var manager for Manchester United mellem 1972-1977, hvor de blev forvist til andendivision, men dog rykkede op igen sæsonen efter.

Docherty blev i 2013 indlemmet i Scottish Football Hall of Fame.

Referencer

Eksterne henvisninger 
 

Fodboldspillere fra England
Deltagere ved verdensmesterskabet i fodbold 1954
Deltagere ved verdensmesterskabet i fodbold 1958
Fodboldspillere fra Manchester United F.C.
Fodboldtrænere fra Manchester United F.C.
Fodboldtrænere fra England
Fodboldtrænere fra Chelsea F.C.
Personer fra Glasgow
Medlemmer af Scottish Football Hall of Fame
Fodboldtrænere fra Queens Park Rangers F.C.
Fodboldtrænere fra Aston Villa F.C.
Fodboldtrænere fra Preston North End F.C.
Trænere for Skotlands fodboldlandshold
Christian Güldencrone (amtsforvalter)

Christian Frederik baron Güldencrone (født 30. maj 1803 i København, død 18. marts 1875 sammesteds) var en dansk amtsforvalter og kammerherre.

Karriere 
Han var søn af major Vilhelm baron Gyldenkrone (1768-1806) og Juliane Marie Høegh-Guldberg (1770-1856). Han var amtsforvalter i Københavns Amtsstuedistrikt, kammerherre, Ridder af Dannebrog og Dannebrogsmand.

Familie 
10. april 1829 ægtede han i Christiansborg Slotskirke Marie Sophie Frederikke Bardenfleth (17. marts 1810 i København - 3. oktober 1887 i Valby), datter af general Johan Frederik Bardenfleth. Parret fik 13 børn:
 	
 Johan Vilhelm baron Güldencrone (15. marts 1830 i Skanderborg - faldet 25. juli 1850 i slaget ved Isted), premierløjtnant
 Juliane Vilhelmine Augusta baronesse Güldencrone (8. december 1831 i Skanderborg - 23. november 1858 i København) oo F.C.G. Schøller
 Ludvig Ehrenreich baron Güldencrone (7. oktober 1833 i Skanderborg - 17. april 1871 i Dover), 1853 ved gesandtskabet i Paris, 1869 legationssekretær i London
 Frederik Ferdinand August baron Güldencrone (4. juli 1835 - 3. februar 1872 i Franklin, USA), landmand
 Christian baron Güldencrone (1837-1902)
 Emil baron Güldencrone ("Gyldenkrone") (1838-1902) oo Lona Gyldenkrone
 Ove baron Güldencrone (1840-1880)
 Marie baronesse Güldencrone (23. maj 1842 i Skanderborg - 2. april 1879) oo Ehrenfried Berlin
 Frederikke Caroline Christiane baronesse Güldencrone (30. oktober 1845 i Nyborg - 2. februar 1868 i Nyborg) oo F.C.G. Schøller
 Augusta Thorveiga baronesse Güldencrone (24. juni 1847 i Nyborg - 26. juni 1916 i København) oo stiftsgartner Otto Valdemar Mourier (1843-1922)
 Viggo baron Güldencrone (15. december 1848 i Nyborg - 28. marts 1877 i Mentona, Frankrig), 1872 cand.jur., assistent i Indenrigsministeriet
 Valdemar Gustav baron Güldencrone (28. marts 1851 i Nyborg - 23. juli 1877 i Valby), 1876 premierløjtnant i 22. bataljon
 Carl Ferdinand baron Güldencrone (1854-1932)

Kilder 
 Danmarks Adels Aarbog 1935.

Embedsmænd fra Danmark
Baroner fra Danmark
Kammerherrer fra Danmark
Christian 2
Danskere i 1800-tallet
Riddere af Dannebrog
Personer fra København
Instituto Federal da Bahia

Instituto Federal da Bahia er et universitet beliggende i delstaten Bahia, Brasilien.

Det blev etableret i 1910 og har cirka 8.874 studerende.

Referencer

Se også 
 Bahia
 Brasilien

Universiteter i Brasilien